Diari Oficial de la Generalitat Valenciana


Sumari del DOGV 7151, del 13-11-2013 (2013/10874)

ORDE 93/2013, d'11 de novembre, de la Conselleria d'Educació, Cultura i Esport, per la qual es modifica l'annex únic denominat certificats i diplomes que acrediten la competència en llengües estrangeres del Decret 61/2013, de 17 de maig, pel qual s'establix un sistema de reconeixement de la competència en llengües estrangeres a la Comunitat Valenciana i es crea la Comissió d'Acreditació de Nivells de Competència en Llengües Estrangeres.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2013/11/11/93/dof/vci/html**

### Dades del document

Número de DOGV
:   7151

Data del DOGV
:   13-11-2013

Secció del DOGV
:   I. DISPOSICIONS GENERALS

Número del document
:   2013/10159


Data del document
:   11-11-2013

Organisme emissor
:   Conselleria d'Educació, Cultura i Esport

Tipus de document
:   Ordre

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ensenyament d'idiomes
    * reconeixement de títols
    * reglament intern
    * legislació
    * organització administrativa

ORDE 93/2013, d'11 de novembre, de la Conselleria d'Educació, Cultura i Esport, per la qual es modifica l'annex únic denominat certificats i diplomes que acrediten la competència en llengües estrangeres del Decret 61/2013, de 17 de maig, pel qual s'establix un sistema de reconeixement de la competència en llengües estrangeres a la Comunitat Valenciana i es crea la Comissió d'Acreditació de Nivells de Competència en Llengües Estrangeres. [2013/10525]  
Preàmbul  
  
La consecució d'alts nivells de competència comunicativa i, especialment, el coneixement de llengües estrangeres són factors que afavorixen les relacions culturals i socials entre els pobles i augmenten les capacitats professionals de les persones en una societat cada vegada més global i competitiva.  
Per a l'adquisició i el desenrotllament de les mencionades competències hi ha diverses vies, bé a través de l'ensenyança reglada, o bé per mitjà de l'aprenentatge no formal, tant per la participació en cursos com per les oportunitats d'aprenentatge derivades de la creixent mobilitat de les persones. La Llei Orgànica 2/2006, de 3 de maig, d'Educació, ho reconeix en l'article 66.4, on es diu que es tendirà a establir connexions entre ambdós vies i s'adoptaran mesures per a la validació dels aprenentatges així adquirits.  
El Reial Decret 1629/2006, pel qual es fixen els aspectes bàsics del currículum de les ensenyances d'idiomes de règim especial regulades per la Llei Orgànica 2/2006, de 3 de maig, d'Educació, reconeix, per mitjà del seu ús com a referència per a les ensenyances d'idiomes, el valor del Marc Comú Europeu de Referència per a les Llengües.  
Així mateix, el Decret 61/2013, de 17 de maig, del Consell, pel qual s'establix un sistema de reconeixement de la competència en llengües estrangeres a la Comunitat Valenciana i es crea la Comissió d'Acreditació de Nivells de Competència en Llengües Estrangeres, normalitza un procés d'acreditació de la mencionada competència i detalla, a més dels certificats emesos per les escoles oficials d'idiomes i els centres certificadors de l'Associació de Centres de Llengües en l'Ensenyança Superior (ACLES), en el seu annex únic, els certificats i els diplomes que acrediten la competència en llengües estrangeres. D'altra banda, les mateixes escoles oficials d'idiomes, en l'Orde 10 de març de 2008, de la Conselleria d'Educació, per la qual es regula la prova de certificació de les ensenyances d'idiomes de règim especial a la Comunitat Valenciana, junt amb la disposició addicional única afegida a la mencionada orde per mitjà de la disposició final primera de l'Orde 87/2013, de 20 de setembre, de la Conselleria d'Educació, Cultura i Esport, establixen, entre altres qüestions, que els certificats expedits corresponen als nivells definits en el Marc Comú Europeu de Referència per a les Llengües (MCER).  
El Marc Comú Europeu de Referència per a les Llengües va establir els descriptors globals per a poder dur a terme tant l'ensenyança i l'aprenentatge com l'avaluació dels nivells de competència en llengües, sense que hi haja, per ser contrari a la intenció del Marc, un únic organisme o sistema d'avaluació europeu que acredite els mencionats nivells de competència lingüística.  
Així, per a facilitar l'acreditació de distints graus de competència en llengües estrangeres a la Comunitat Valenciana, esta orde té com a objecte modificar i actualitzar el catàleg de certificacions de la competència lingüística proposat en l'annex únic del Decret 61/2013, de 17 de maig, tal com recull l'article 2.3.  
Per tot allò que s'ha exposat, vista la proposta de la direcció general de Formació Professional i Ensenyances de Règim Especial i d'acord el Ple de la Comissió d'Acreditació de Nivells de Competència en Llengües Estrangeres, en virtut de les competències que m'atribuïx l'article 28.e de la Llei 5/1983, de 30 de desembre, del Consell, així com en la disposició final primera del Decret 61/2013, de 17 de maig, del Consell, en la disposició addicional segona del Reial Decret 1629/2006, de 29 de desembre, i en el Decret 19/2012, de 7 de desembre, del president de la Generalitat, que determina les conselleries en què s'organitza l'Administració de la Generalitat, de conformitat amb esta, i el Decret 190/2012, de 21 de desembre, del Consell, pel qual s'aprova el Reglament Orgànic i Funcional de la Conselleria d'Educació, Cultura i Esport,  
  
ORDENE  
  
Article únic. Objecte i àmbit d'aplicació  
1. L'objecte d'esta orde és modificar l'annex únic del Decret 61/2013, de 17 de maig, i revisar les entitats proposades inicialment, així com incloure-hi noves entitats per a acreditar la competència lingüística i comunicativa.  
2. Esta orde serà aplicable en l'àmbit territorial de la Comunitat Valenciana.  
  
DISPOSICIÓ ADDICIONAL  
  
Única. Incidència en les dotacions de gasto  
La implementació i el posterior desplegament d'esta norma no podran tindre cap incidència en la dotació de tots i cada un dels capítols de gasto assignats a la conselleria competent en matèria d'educació i, en tot cas, haurà de ser atés amb els mitjans personals i materials de la conselleria competent en esta matèria.  
  
DISPOSICIÓ DEROGATÒRIA  
  
Única. Derogació normativa  
Queden derogades totes les disposicions que del mateix rang o d'un rang inferior s'oposen al que disposa la present orde.  
  
DISPOSICIÓ FINAL  
  
Única. Entrada en vigor  
Esta orde entrarà en vigor l'endemà de la seua publicació en el Diari Oficial de la Comunitat Valenciana.  
  
València, 11 de novembre de 2013  
  
La consellera d'Educació, Cultura i Esport,  
MARÍA JOSÉ CATALÁ VERDET


Còpia Permalink ELI